Музей фондында 1,7 меңдән ашыу һаҡлау берәмеге , шул иҫәптән М.Ғафуриҙың шәхси әйберҙәре : пианино , көмөш портсигар , СССР Яҙыусылар союзы ағзаһы билеты , яҙыусы әҫәрҙәренең ҡулъяҙмалары , Еҙем-Ҡаран а . ( Ғафури районы ) йортоноң макеты , П.Г.Тычинаның “ М.Ғафури ижадында патриотизм ” ( “ Патриотизм в творчестве М.Гафури ” ; 1942 ) китабы , бар . 7 залда урынлашҡан экспозицияға фотодокументтар , шағирҙың тормошо һәм ижады тураһындағы материалдар ҡуйылған , М.Ғафури фатирының интерьеры тергеҙелгән .